આ બાદ પોલીસે કલીદ અને તેની દીકરીને પોલીસ સ્ટેશન લઈ આવી. જ્યાં ઘણા સ્થાનિક લોકોએ આવીને જણાવ્યું કે દીકરી કલીદની છે. કલીદની પત્નીએ પણ પોલીસ સ્ટેશનમાં આવીને બંનેની ઓળખ કરી. જે બાદ પોલીસે તેને છોડી મૂક્યો. આ મામલામાં કોઈ રિપોર્ટ દાખલ કરવામાં આવી નથી. પોલીસે લોકોને અપીલ કરી છે કે તે ખોટા વોટ્સએપ મેસેજ પર ધ્યાન ન આપે. પાછલા કેટલાક મહિનાઓમાં ટોળા દ્વારા નિર્દોષ લોકોને માર મારવાની ઘણી ઘટનાઓ સામે આવી છે. આ લોકોને ટોળું બાળક ચોર સમજીને માર મારે છે. હાલમાં જ ચેન્નઈમાં પણ આ પ્રકારની ઘટના સામે આવી હતી.